open-index/open-wikipedia-markdown huggingface dataset:
حنبل بن اسحاق

**ابو علی حنبل بن اسحاق شیبانی**، ثقہ عالم اور محدث تھے، احمد بن حنبل کے چچازاد بھائی اور انھیں کے شاگرد تھے، سنہ 200 ہجری سے قبل کی پیدائش ہے۔

## اساتذہ
محمد بن عبد اللہ انصاری، سلیمان بن حرب، ابو نعیم، عفان بن مسلم، حمیدی، ابو الولید طیالسی، حجاج بن منہال، مسلم بن ابراہیم، قبیصہ بن عقبہ، ابو سلمہ، عاصم بن علی، سریج بن نعمان، علی بن جعد، احمد بن حنبل اور ان کے والد اسحاق بن حنبل اور دوسرے کبار محدثین علما سے استفادہ کیا۔

## تلامذہ
* ابن صاعد
* ابو بکر خلال
* محمد بن مخلد
* ابو جعفر بن بختری
* عثمان بن سماک اور دوسرے علما و فقہا نے ان سے کسب علم کیا۔

## علمی مقام
امام احمد بن حنبل کے اجل تلامذہ میں سے ہیں، ان کے بہت سے مسائل ان سے مروی ہیں، بہت سی تصنیفات ہیں، مثلاً:
* کتاب التاریخ
* کتاب الفتن
* محنۃ الامام احمد بن حنبل

خطیب بغدادی نے لکھا ہے کہ: «(حنبل بن اسحاق) ثقہ اور معتبر ہیں»۔

## وفات
اخیر عمر میں واسط چلے گئے تھے اور پھر وہیں سنہ 273 ھ مطابق 886 عیسوی میں وفات پائی۔

## حوالہ جات

زمرہ:واسط کی وفیات
زمرہ:تخلیق قرآن کی آزمائش کے لوگ
زمرہ:حنابلہ
محمدعبد الحق بندیالوی

**محمد عبد الحق بندیالوی**علمائے اہلسنت اور استاذ الاساتذہ ہیں۔
## پیدائش
محمد عبد الحق بن یار محمد بن سلطان محمد بن شاہ نواز 1349ھ/ 1930ء میں بندیال (ضلع خوشاب) کے مقام پر پیدا ہوئے۔ آپ کے والد یار محمد بندیالوی 
## تعلیم و تربیت
آپ نے صرف و نحو کی کتب اپنے والد سے پڑھیں اور پھر موضع حفیظ بانڈی مضافات مانسہرہ (ہزارہ) میں عبد الغفور کی خدمت میں حاضر ہوئے اور شرح شامی و رسائلِ منطق کی تعلیم حاصل کی۔ یہاں سے ملوالی (اٹک) پہنچے اور (فقہ میں) ہدایہ، شرح عقائد اور کتبِ ادب مولانا نور محمد سے پڑھنے کے بعد واپس اپنے گھر لوٹ آئے۔ واپس آنے کے بعد کتب معقول محمد دین بدھوی سے اور بعض کتب عطا محمد سے اپنے والد ماجد کے قائم کردہ مدرسہ میں پڑھیں۔ پھر بخاری شریف مولانا محب النبی سے جامعہ نظامیہ رضویہ وزیرآباد میں پڑھی، جبکہ یہاں ہی بعض کتب شیخ القرآن علامہ عبدالغفور ہزاروی سے پڑھیں۔ پھر واپس گھر تشریف لائے اور اپنے دار العلوم میں تمام علوم حدیث کا عطا محمد سے لیا۔ آپ کی دستار بندی جامعہ رضویہ مظہر اسلام فیصل آباد میں ہوئی ۔ اور 1962ء میں آپ نے فراغت حاصل کی۔ ،  [2۔
## دینی و ملی خدمات
آپ دار العلوم مظہریہ امدادیہ بندیال کے جملہ انتظام و انصرام کی دیکھ بھال کے علاوہ علوم عربیہ کی تدریس بھی فرماتے ہیں۔ علاقے کے شرعی فیصلے آپ ہی فرماتے ہیں۔ آپ کے فیصلے کو لوگ دل وجان سے قبول کرتے ہیں
## بیعت
آپ نے پیر سیّد غلام محی الدین شاہ عرف بابوجی سے شرف بیعت اور خلافت و اجازت کا اعزاز حاصل کیا۔ والد ماجد کی دُعا: آپ خود فرماے ہیں: ’’کہ مجھ پر جو کچھ بھی خدا کا فضل و کرم ہوا، یہ سب قبلہ والد صاحب کی دعاؤں کا ثمرہ ہے‘‘۔ آخری وقت میں جب آپ والد مکرم کی خدمت میں مصروف رہتے تو انھوں نے دعا دیتے ہوئے فرمایا: ’’اللہ تعالیٰ تجھے علم نافع دے‘‘۔ آپ کے دو صاحبزادے مظہرالحق اور ظفر الحق زیرِ تعلیم ہیں، جبکہ دیگر صاحبزادگان کمسن ہیں۔ 
## وفات
آپ کا انتقال 24 اگست 2023ء بروز جمعرات 6 صفر 1445ھ کو 93 سال کی عمر میں ہوا۔
## حوالہ جات

زمرہ:علماء علوم اسلامیہ
زمرہ:علماء مذہبی علوم
زمرہ:1930ء کی پیدائشیں
زمرہ:2023ء کی وفات
عبد المنان شہبازگڑھی

**عبد المنان شہباز گڑھی** مردان کے استاذالعلماء المعروف صاحبِ حق ہیں۔
## ولادت
عبد المنان شہباز گڑھی بن اول خان 1895ء/ 1313ھ میں موضع شہباز گڑھ ضلع مردان میں پیدا ہوئے۔ آپ ایک علمی گھرانے کے چشم و چراغ ہیں۔ آپ کے والد اول خان ضلع مردان کے معروف علما میں سے تھے۔
## حصولِ علم
عبد المنان المعروف صاحبِ حق نے صرف و نحو اور فقہ کی کتابیں اپنے گھر میں والد ماجد سے پڑھیں۔ بیس سال کی عمر میں مزید علوم کی تحصیل کے لیے سفر اختیار کیا۔ موضع کالو خان ضلع مردان میں مولانا سندی سے، نواں کلی تحصیل صوابی ضلع مردان میں مولانا قریب اللہ سے اور موضع غازی خان میں مولانا فضل احمد سے علومِ عقلیہ و نقلیہ کی تکمیل کے بعد 1340ھ میں ہندوستان تشریف لے گئے اور مدرسہ اندر کوٹ میرٹھ میں داخلہ لیا، جہاں آپ نے دورۂ حدیث کے علاوہ منطق، ریاضی اور اوقلیدس کی آخری کتب مولانا عبد السلام قندہاری سے پڑھنے کے بعد سندِ فراغ حاصل کی۔ فراغت کے بعد آپ نے مدرسہ نصرۃ الاسلام آگرہ سے تدریسی زندگی کا آغاز فرمایا کچھ مدّت بعد دار العلوم منظر اسلام بریلی شریف میں مسندِ تدریس پر فائز ہوئے۔ سیّد دیدار علی شاہ کی دعوت پر دار العلوم حزب الاحناف لاہور میں علومِ اسلامیہ کا فیضان جاری کیا۔ بعد ازاں اپنے گاؤں شہباز گڑھ تشریف لے گئے، جہاں آپ مسجد بہرام خیل میں تدریس کے علاوہ فرائض خطابت بھی سر انجام دیتے رہے۔ 
## تصنیف و تالیف
علامہ عبد المنّان صاحبِ حق اہل سنّت و جماعت کی ایک مایہ ناز علمی شخصیّت ہیں۔ آپ کی تمام عمر علومِ اسلامیہ کی تدریس میں صَرف ہوئی۔ تصنیف و تالیف کی طرف توجہ کم رہی بایں ہمہ آپ نے انجکشن سے روزہ کے ٹوٹنے کے مسئلہ پر 24 صفحات پر مشتمل ایک رسالہ بنام ’’القول الصحیح فی فساد الصوم بالتنقیح‘‘ تصنیف فرمایا۔
## مشہور تلامذہ
آپ کے تلامذہ غزنی، قندھار، ہرات، ننگہ ہار، سوات، دیر، پنجاب، یوپی اور دیگر ممالک میں پھیلے ہوئے ہیں۔ چند مشہور تلامذہ کے اسماء گرامی :
* 1۔ محمد ابراہیم رضا خان بریلوی (نبیرۂ اعلیٰ حضرت بریلوی)
* 2۔ علامہ ابرار حسین بریلوی (داماد اعلیٰ حضرت بریلوی )
* 3۔ مولانا تقدس علی خان قادری رضوی (سندھ)
* 4۔ مولانا محبوب علی خان لکھنوی قادری رضوی (بمبئی ہندوستان)
* 5۔ مولانا غلام الدین صاحب (لاہور)
* 6۔ الحاج مولانا عبد الواحد (شہباز گڑھ مردان)
* 7۔ مولانا عبد الرب (شہباز گڑھ مردان)
## اولاد
آپ کے تین صاحبزادے ہیں: جناب محمد امین، جناب مولوی رُوح الامین اور جناب محمد نعیم۔ 
## حوالہ جات

زمرہ:علماء علوم اسلامیہ
زمرہ:علمائے اہلسنت
زمرہ:1895ء کی پیدائشیں
شاعر (رسالہ)

**شاعر **  ممبئی، بھارت سے شائع ہونے والا قدیم ترین اردو کا ادبی رسالہ ہے۔ اس کا آغاز آگرہ میں مشہور شاعر سیماب اکبرآبادی نے کیا تھا۔ اس مدیر اعلیٰ مصنف اور صحافی افتخار امام صدیقی ہیں اور نائب مدیران ان کے دو بھائی نعمان صدیقی اور حامد اقبال صدیقی ہیں۔

## تاریخ
شاعر کی تاسیس 14 فروری، 1930ء کو آگرہ، بھارت میں افتخار امام صدیقی کے دادا سیماب اکبرآبادی کی جانب سے رکھی گئی۔ رسالے کا مقصد ایک ایسا پلیٹ فارم فراہم کرنا تھا جہاں ابھرتے ہوئے شعرا اپنا کلام چھپوا سکتے ہیں۔  تقسیم ہند کے بعد سیماب اکبر آبادی پاکستان نقل مقام کر گئے اور کبھی واپس نہیں لوٹے۔

اعجاز صدیقی، جو سیماب اکبر آبادی کے دوسرے فرزند اور افتخار امام کے والد تھے، نے اس رسالے کی ادارت اپنے ہاتھوں لی۔ 1951ء میں وہ اپنے اہل خانہ کے ساتھ ممبئی منتقل ہوئے، جہاں سے شاعر کی اشاعت جاری رکھی گئی۔ اعجاز صدیق کے انتقال کے بعد افتخار امام صدیقی مدیر بنے۔ وہ خود ایک اچھے شاعر تھے اور متصلًا ادارت اور لکھاری میں مہارت رکھتے تھے۔

شاعر نے کئی نئے شعرا اور لکھاریوں کو متعارف کیا۔ شاعر کے ادبی معاونین اردو ادب میں عزت و احترام کی نگاہوں سے دیکھے گئے ہیں۔

## مزید دیکھیے
* ہندوستان کے اردو رسائل کی فہرست
* پاکستان کے اردو رسائل کی فہرست

## حوالہ جات

زمرہ:1930ء سے شائع ہونے والے رسالے
زمرہ:اردو زبان میں رسالے
زمرہ:ویکی ڈیٹا سے مطابقت رکھنے والی مختصر تفصیل
عمران سلیم

عمران سلیم منفرد لہجے کے اردو اور پنجابی کے شاعر ہیں، ان کا تعلق لاہور سے ہے،

## شعری مجموعے
ان کے شعری مجموعوں کی فہرست یہ ہے،
# پاگل پنچھی سوچاں دے (پنجابی غزل) 1990
# سینے اندر شور پیا (پنجابی غزل) 1991
# مہکا ہُوا صحرا (اردو غزل) 1992
# فیر شاخاں تے بُور آیا (پنجابی غزل) 1993
# یہ خط سنبھال کر رکھنا (اردو غزل) 1994
# بے نظیر نظمیں (اردو نظم) 1996
# اک جگنو دی رُشنائی (پنجابی نظم) 1996
# گلزار غزل دا (پنجابی غزل) 2010
# ثناخوانِ محمدﷺ (اردو نعت) 2010
# پتھراں دے وچ پُھل کھڑے (پنجابی نعت) 2011
# نسخہءِ کیمیا (اردو نعت) 2016
# میں سچ کو نظم کرتا ہوں (اردو نظم) 2017
# چراغِ عشقِ محمدﷺ (اردو نعت) 2017
# قلم میرا سوالی اے (پنجابی نظم) 2017
# غزل میری غزل ہے (اردو غزل) 2019
# سُکّے پھُل کتاباں وچ (پنجابی غزل) 2019
# پتھّراں دے وچ ہیرا (پنجابی نظم) 2019
# نُور ہی نُور ہے (اردو نعت) 2019
## نمونہ شاعری

* ترے شفاف ماتھے پر شکن اچھی نہیں لگتی
* محبت میں ذرا سی بھی چبھن اچھی نہیں لگتی

* سماعت کو بھلا لگنے لگے جب شور گھنگھرو کا
* تو پھر پازیب کی چھن چھن چھنن اچھی نہیں لگتی

* انھیں یہ چاہیے پرکھیں صداقت اپنے خوں کی وہ
* جنھیں پردیس میں خاک وطن اچھی نہیں لگتی

* تبھی تو چیختی چنگھاڑتی آتی ہے صحرا سے
* ہوا کو زرد موسم کی گھٹن اچھی نہیں لگتی

* ضروری ہے جلن ایسی جلا بخشے جو جذبوں کو
* جو جذبے راکھ کر دے وہ جلن اچھی نہیں لگتی

* گراں تم کو گزرتا ہے ہمارے روبرو رہنا
* تمھارے بعد ہم کو انجمن اچھی نہیں لگتی

* سلیم آغاز سے پہلے اگر دل ٹوٹ جائے تو
* سفر اچھا نہیں لگتا لگن اچھی نہیں لگتی

## حوالہ جات
تخلیق= کامران اعظم سوہدروی 28جون2019ء
پےڈے لون

پے ڈے لون (payday loan) سے مراد ایسا چھوٹا قرضہ ہوتا ہے جو کم مدت کے لیے بغیر رہن کے دیا جاتا ہے۔ عام طور پر یہ قرض لینے والے مزدور ہوتے ہیں جن کی سابقہ ملازمت اور آمدنی کی صورت حال سے قرض دہندہ واقف ہوتا ہے۔ ایسے قرضوں پر شرح سود عموماً 30 سے 40 فیصد سالانہ ہوتی ہے جو بہت زیادہ ہے۔ یہ غریبوں کی مجبوری سے ناجائز فائیدہ اٹھانے کا ایک طریقہ ہے۔
[تصغیر|بائیں|[ورجینیا میں پے ڈے قرض دینے والی ایک دکان]]

زمرہ:قرض
زمرہ:مالیات
زمرہ:سود
زمرہ:اعتبار
زمرہ:کامنز زمرہ جس کا ربط ویکی ڈیٹا پر ہے
زمرہ:واجب الادا
زمرہ:ویکی ڈیٹا سے مطابقت رکھنے والی مختصر تفصیل
زمرہ:سماجی مسائل
زمرہ:اخلاقیات کے بنیادی معاملات
مہوا موئترا

**مہوا موئتر** بھارت کی سیاست دان، مقررہ اور سابق بینکر ہیں۔ وہ مغربی بنگال کی سیاست پارٹی آل انڈیا ترنمول کانگریس کی رکن ہیں۔ ابھی وہ کرشنا نگر لوک سبھا حلقہ سے لوک سبھا کی رکن ہیں۔ اس سے قبل وہ مغربی بنگال اسمبلی میں کریم پور سے ایم ایل اے تھیں۔

## ابتدائی زندگی
مہوا موئتر نے اپنی زندگی کے ابتدائی ایام آسام میں گزارے اور اس کے بعد کولکاتا چلی آئیں۔ پھر 15 برس کی عمر میں اہل خانہ کے ساتھ امریکا چلی گئیں جہاں انھوں نے ماؤنٹ ہولیوکے کالج سے معاشیات اور ریاضی کی تعلیم حاصل کی۔ تعلیم کے بعد انھوں نے لندن اور نیو یارک شہر میں جے پی مورگن چیز میں بحیثیت بینکر کام کیا اور نائب صدر بھی رہیں۔ 2008ء میں وہ واپس بھارت آئیں اور سیاست میں قدم رکھا۔

## سیاسی سفر
2009ء میں انھوں نے ترنمول کانگریس میں شمولیت اختیار کی۔ قبل ازیں انھوں نے راہل گاندھی کی "عام آدمی کا سپاہی" میں بھی کام کیا مگر زمینی سطح پر اس کے اثرات میں کمی کا حوالہ دیتے ہوئے پارٹی سے استعفی دے دیا اور آل انڈیا ترنمول کانگریس میں شامل ہو گئیں۔ وہ مغربی بنگال کے ضلع ندیا کے کریم پور حلقہ سے ایم ایل اے بنیں۔ فی الحال وہ کرشنا نگر سے رکن لوک سبھا ہیں۔ 2016ء میں انھوں اپنے اثاثہ کا تخمینہ 2.5 کڑوڑ بتایا تھا۔ جولائی 2019ء میں انھوں نے مودی حکومت کے ذریعے کی جانے والی جاسوسی کے خلاف عدالت عظمی میں مقدمہ دائر کیا ہے۔

## تنازع
جنوری 2017ء میں انھوں نے بھارتیہ جنتا پارٹی کے لیڈر بابل سوپریو کے خلاف ایک مقدمہ کیا، ان کا الزام تھا کہ موصوف نے ایک ٹی وی مباحثہ کے دوران میں ان کی بے عزتی کی ہے۔ جواباً سوپرایو نے بھی ان پر غلط الزامات لگانے کا مقدمہ کر دیا۔

## فعالیت
مہوا موئتر نجی معلومات کے تحفظ کے لیے خاصی فعال رہ چکی ہیں اور انھوں نے اس کے لیے بھارت کے سپریم کورٹ سے بھی رجوع کیا تھا۔ ان کی کوششوں کی وجہ سے حکومت کو اور آدھار کارڈ کے منتظم ادارے یو آئی ڈی اے آئی کو ای میل اور سماجی ذرائع ابلاغ کی باضابطہ نگرانی کے منصوبے سے دست کش ہونا پڑا تھا۔

## حوالہ جات

## بیرونی روابط
* مغربی بنگال کی قانون ساز اسمبلی

زمرہ:1975ء کی پیدائشیں
زمرہ:بقید حیات شخصیات
زمرہ:سترہویں لوک سبھا کے ارکان
زمرہ:مغربی بنگال قانون ساز اسمبلی کے ارکان
زمرہ:بنگالی ہندو
زمرہ:ماؤنٹ ہولی اوک کالج کے فضلا
زمرہ:1970ء کی دہائی کی پیدائشیں
زمرہ:1974ء کی پیدائشیں
زمرہ:بنگالی سیاستدان
زمرہ:اکیسویں صدی کی بھارتی خواتین سیاست دان
زمرہ:گوا کی خواتین سیاست دان
زمرہ:کولکاتا کے سیاست دان
زمرہ:بنگالی شخصیات
زمرہ:مغربی بنگال سے لوک سبھا کے ارکان
زمرہ:لوک سبھا کی خواتین ارکان
زمرہ:مغربی بنگال کی خواتین سیاست دان
زمرہ:اکیسویں صدی کے بھارتی سیاست دان
زمرہ:ضلع کاچار کی شخصیات
زمرہ:ریاستہائے متحدہ میں بھارتی تارکین وطن
زمرہ:مغربی بنگال کے سیاست دان
زمرہ:گوا کے سیاست دان
زمرہ:جے پی مورگن چیز کے ملازمین
زمرہ:ویکی ڈیٹا سے مختلف مختصر وضاحت
زمرہ:مغربی بنگال سے انڈین نیشنل کانگریس کے سیاست دان
افتخار امام صدیقی

**افتخار امام صدیقی** شاعر رسالے کے مدیر ہیں۔ یہ ادارت کی ذمے داری انھوں نے اپنے والد اعجاز صدیقی کے انتقال کے بعد اپنے سر لی۔ رسالۂ شاعر کو افتخار کے دادا سیماب اکبرآبادی نے 1930ء میں شروع کیا تھا۔ یہ رسالہ ممبئی سے شائع ہوتا ہے اور بھارت کے اردو ادب میں اس رسالے کافی اہم مقام ہے۔ افتخار 19 نومبر 1947ء کو آگرہ میں پیدا ہوئے،

## خاندان کے مشکلات
جب افتخار امام کم عمر تھے، تب ان کے دادا سیماب اکبرآبادی تقسیم ہند کے بعد قرآن کے منظوم ترجمے کو شائع کرنے کے لیے پاکستان گئے تھے۔ وہ وہیں انتقال کر گئے۔ چونکہ موت پاکستان میں ہوئی، اس لیے قوانین کی رو سے افتخار کی خاندانی جائداد ضبط کر لی گئی۔ بد حالی کے اس دور میں 1951ء میں افتخار اپنے والد اعجاز صدیقی کے ہم راہ آگرہ سے ممبئی آئے، جسے اس وقت بمبئی کہا جاتا تھا۔ اسی کے ساتھ رسالہ شاعر کا اشاعتی مرکز آگرہ سے بمبئی منتقل ہوا اور ادبی سرگرمیاں چلتی رہیں۔

## جسمانی معذوری
11 مارچ 2002ء کو افتخار ممبئی کی ایک مقامی ٹرین کے نیچے گر گئے۔ اس سے صحت کو مستقل نقصان ہو گیا۔ طبیعت کی اس قدر مجبوری تھی کہ آنا جانا وہیل چیئر کے سہارے ہی ہونے لگا۔ ایسے میں ان کے ایک بھائی ناظر کا ساتھ انھیں مل گیا۔ مگر ان کے بھائی بھی ایک پاؤں سے معذور ہیں اور ذاتی زندگی میں دکھی بھی، کیونکہ ناظر کا ایک بیٹا تھا، جو کم عمری میں فوت کر گیا۔ افتخار نے زندگی میں شادی نہیں کی، اس طرح انھیں اپنے بھائی کا ساتھ مل گیا تھا اور وہ ان مشکلات کے باوجود اپنی ادبی جستجو جاری رکھے ہوئے ہیں۔

## شہرت
شاعر کے ہر شمارے کے ساتھ ساتھ خود افتخار کے کلام کو بھی کافی شہرت ملی ہے۔ اس کو جگجیت سنگھ، چترا سنگھ، پنکج ادھاس اور سدھا ملہوتر جیسے گلوکاروں نے گایا ہے۔ انھوں نے ندا فاضلی اور بشیر بدر کو بالی وڈ سے متعارف کروایا۔ اس کے علاوہ افتخار کو کرشن چندر، مہندر ناتھ، راجندر سنگھ بیدی اور خواجہ احمد عباس سے قربت حاصل رہی۔

## نمونہ کلام

* وہ خواب تھا بکھر گیا خیال تھا ملا نہیں

مگر یہ دل کو کیا ہوا کیوں بجھ گیا پتا نہیں

ہر ایک دن اداس دن تمام شب اداسیاں

کسی سے کیا بچھڑ گئے کہ جیسے کچھ بچا نہیں

وہ ساتھ تھا تو منزلیں نظر نظر چراغ تھیں

قدم قدم سفر میں اب کوئی بھی لبِ دعا نہیں

ہم اپنے اس مزاج میں کہیں بھی گھر نہ ہو سکے

کسی سے ہم ملے نہیں کسی سے دل ملا نہیں

ہے شور سا طرف طرف کہ سرحدوں کی جنگ میں

زمیں پہ آدمی نہیں فلک پہ کیا خدا نہیں

══━━━━✥•••✺◈✺•••✥━━━━══

تو نہیں تو زندگی میں اور کیا رہ جائے گا

دور تک تنہائیوں کا سلسلہ رہ جائے گا

کیجئے کیا گفتگو کیا ان سے مل کر سوچئے

دل شکستہ خواہشوں کا ذائقہ رہ جائے گا

درد کی ساری تہیں اور سارے گذرے حادثے

سب دھواں ہو جائیں گے اک واقعہ رہ جائے گا

یہ بھی ہوگا وہ مجھے دل سے بھلا دے گا مگر

یوں بھی ہوگا خود اسی میں اک خلا رہ جائے گا

دائرے انکار کے اقرار کی سرگوشیاں

یہ اگر ٹوٹے کبھی تو فاصلہ رہ جائے گا

●━─┄━─┄═•✺❀✺•═┄─━─━━

بکھر ہی جاؤں گا میں بھی ہوا اداسی ہے

فنا نصیب ہر اک سلسلہ اداسی ہے

بچھڑ نہ جائے کہیں تو سفر اندھیروں میں

ترے بغیر ہر اک راستا اداسی ہے

بتا رہا ہے جو رستہ زمیں دشاؤں کو

ہمارے گھر کا وہ روشن دیا اداسی ہے

اداس لمحوں نے کچھ اور کر دیا ہے اداس

ترے بغیر تو ساری فضا اداسی ہے

کہیں ضرور خدا کو مری ضرورت ہے

جو آ رہی ہے فلک سے صدا اداسی ہے

## مزید دیکھیے
* شاعر (رسالہ)

## حوالہ جات

زمرہ:1947ء کی پیدائشیں
زمرہ:آگرہ کی شخصیات
زمرہ:بقید حیات شخصیات
زمرہ:بھارتی اردو شعرا
زمرہ:مدیران
میر احمد نوید

**میراحمد نوید** پاکستان سے تعلق رکھنے والے اردو زبان کے منفرد اسلوب کے حامل شاعر ہیں۔ ددھیال کی طرف سے ان کا نسب چھٹی پشت میں میر انیس اور ننھیال کی طرف سے انتیسویں پشت میں حضرت لعل شہباز قلندر سے جا ملتا ہیں۔

## حالات زندگی
میراحمد نوید 14 اکتوبر 1958 کو کراچی میں پیدا ہوئے، ان کا نام سید احمد حسنین جعفری ہے اور قلمی نام میر احمد ہے ۔ میر احمد نوید ایک علمی گھرانے میں پیدا ہوئے۔سلسلہِ نسب ددھیال کی طرف سے چھٹی پشت میں جا کر میر انیس سے ملتا ہے اور ننھیال کی طرف سے وہ میں لعل شہباز قلندر کی 29ویں پشت سے ہیں۔ گویا شاعری اور تصوف کو اجداد سے ورثہ میں پایا ۔ خود انھیں بھی شعر و شاعری کا شغف بچپن سے ہی تھا ۔ اور کالج کے مشاعروں میں بھی ہمیشہ حصہ لیتے اور انعام حاصل کرتے تھے۔میر احمد نوید کی شاعرانہ ، فلسفیانہ اور قلندارنہ طبیعت کے نمو پانے میں ان کے والد بزرگوار سید غلام الثقلین جعفری صاحب کا بہت اہم کردار رہا ہے ۔ جو عربی، فارسی اور انگریزی بہت اچھی جانتے تھے، انھوں نے احمد نوید کو بارہ تیرہ سال کی عمر میں ہومر کی اوڈیسی سے لے کر ٹی ایس ایلیٹ کی ویسٹ لینڈ تک اور عربی میں حسان، ہمیری فرذوق، کمیت اور دعبل تک اور فارسی میں فردوسی، حافظ، عرفی، بیدل، رومی تک اور اردو شاعری میں میر، غالب، اقبال اور انیس نہ صرف پڑھا دیے تھے بلکہ رٹا دیے تھے ۔ میر احمد نوید نے ایم اے (فلسفہ) تک تعلیم حاصل کی تاہم متلون مزاج طبیعت کے باعث کسی بھی سلسلہِ روزگار کو یکسوئی سے کبھی نہ قائم رکھ پائے۔1991 میں میر احمد نوید کی شادی عفت نوید سے ہوئی جو ایک کالم نگار ہیں۔میر احمد نوید کی اولاد میں تین بیٹے رشک نوید، رامش نوید اور الہام نوید شامل ہیں۔

بحیثیت شاعر میر احمد نوید کی فکر انگیز فلسفیانہ شاعری ہی ان کی خاص پہچان بنی اور خصوصا ان کے لکھے ہوئے نوحوں اور نعت و منقبت نے انھیں نہ صرف ملک گیر بلکہ بین الاقوامی شہرت دلائی۔انھوں نے پاکستان کے علاوہ بھارت ، کویت، شارجہ، یو اے ای کے مشاعروں میں بھی شرکت فرمائی ہے ۔ میراحمد نوید نے اب تک غزل ، نظم ، آزاد نظم ، حمد ، نعت ، قصیدہ ، سلام ، منقبت ، مرثیہ سبھی اصنافِ سخن میں طبع آزمائی کی اور بہترین کلام کہا ہے ۔ ان کے اب تک شائع شدہ مجموعوں کی تعداد آٹھ ہے ۔
میر احمد نوید نے پہلا مرثیہ " وحدت الوجود " 1990 میں کہا۔ علامہ جمیل مظہری کی پیروی میں انھوں نے بھی مرثیئے کے تیسرے بند میں تیسرے مصرع کو قافیہ کی پابندی سے آزاد رکھنے کی روش کو اپنایا۔یہ پہلا مرثیہ 72 بند پر مشتمل تھا اور یہ پورا مرثیہ "میں " پر ہے۔

## تصنیف شدہ مجموعہ کلام
# ھُوَ ( جلد اول )
# ھُوَ ( جلد دوم )
# ھُوَ ( جلد سوم )
# از ازل گفتم
# الست
# جاری ہے کربلا
# وجود
# الکتاب

## منتخب کلام


مرثیہ کا بند

 



غزل کے اشعار

## حوالہ جات

زمرہ:1958ء کی پیدائشیں
زمرہ:اردو شعرا
زمرہ:اردو مرثیہ نگار
زمرہ:بیسویں صدی کے اردو مصنفین
زمرہ:بیسویں صدی کے شعرا
زمرہ:پاکستانی اردو شعرا
زمرہ:پاکستانی شعرا
زمرہ:پاکستانی مسلم شخصیات
زمرہ:پاکستانی مصنفین
زمرہ:کراچی کے شعرا
زمرہ:کراچی کے مصنفین
نور الحسن راشد کاندھلوی

**نور الحسن راشد کاندھلوی** ایک بھارتی مسلمان عالم، مصنف اور محقق ہیں۔ وہ افتخار الحسن کاندھلوی کے صاحبزادہ ہیں۔

## ولادت و تعلیم
10 ربیع الاوّل 1370 ہجری مطابق 20 دسمبر 1950 عیسوی میں بھارت کے مغربی صوبہ اتر پردیش کے ضلع مظفر نگر کے شہر کاندھلہ کے ایک علمی و دینی گھرانہ میں پیدا ہوئے اور اپنے ہی علاقہ کے مکتب و مدرسہ میں ابتدائی تعلیم حاصل کی، پھر اعلٰی تعلیم کے لیے مظاہر العلوم سہارنپور گئے اور وہاں سے علوم شریعہ میں سنہ 1390ھ مطابق 1970ء میں فراغت حاصل کی، فراغت کے بعد پوری توجہ اور تندہی کے ساتھ علوم ومعارف کی اشاعت اور تالیف و تحقیق میں مشغول ہو گئے۔

## تالیفات
نور الحسن راشد کاندھلوی کی بعض تصنیفات درج ذیل ہیں:
* *قاسم العلوم مولانا قاسم نانوتوی حیات و خدمات*
* *مولانا عبد اللہ انصاری حیات و خدمات*
* *سوانح حیات مولانا مظہر نانوتوی*
* *رسائلِ حاجی امداد اللہ مہاجر مکی و رشید احمد گنگوہی*
* *سابق امیر تبلیغ مولانا انعام الحسن کاندھلوی*
* *مختصر سوانح حیات مفتی الہٰی بخش*
* *اوراد و وظائف رمضان المبارک*

## حوالہ جات
* كتاب السلالة البكرية الصديقية - التاريخ والأنساب والمشاهير، الجزء الثاني، تأليف: أحمد عبد النبي فرغل الدعباسي البكري 

زمرہ:1950ء کی پیدائشیں
زمرہ:بھارت کے سنی علما
زمرہ:بھارتی مسلم شخصیات
یونس دہلوی

**یونس دہلوی** بھارت کے سب سے بڑے اردو رسالوں کے سلسلہ کے ناشر و مدیر تھے۔ ان کے زیر انتظام شمع پبلشنگ ہاؤس کے تحت شمع، سُشما، کِھلونا، بانو، شبستان، مجرم اور دوشی جیسے رسالوں کی اشاعت ہوتی رہی۔ کھلونا، جو بچوں کا ایک رسالہ تھا، اسی کے نام سے ایک ذیلی ادارہ کھلونا بک ڈپو بھی چلتا تھا۔ اس کے تحت کھلونا کے رسالے میں سلسلہ وار شائع ہونے والی کہانیوں کو باضابطہ ناولوں اور افسانوں کے مجموعوں کی شکل میں شائع کیا جاتا تھا۔ یونس کی اشاعتی دنیا پر غیر معمولی پکڑ اس بات سے بھی ثابت ہوتی تھی کہ آڈٹ بیورو آف سرکیولیشن کے گورننگ کونسل کے رکن بھی تھے۔ یہ بیورو ملک میں اخبارات کے فروخت کے اعداد و شمار رکھتا ہے۔ یونس انڈین اینڈ ایسٹرن نیوز پیپپر سوسائٹی کے صدر (1969-70) بھی تھے۔

## اشاعتی گھر کی نظامت
یونس دہلوی شمع، سشما، کھلونا، بانو، شبستان، مجرم اور دوشی جیسے رسائل کی اشاعت کرنے والے اشاعت گھر شمع پبلشنگ ہاؤس کی کافی کامیابی سے 1994ء تک نظامت اور ادارت کرتے رہے جس کی بنیاد ان کے والد یوسف دہلوی نے 1943ء میں رکھی تھی۔ 1994ء تک خاندان کے بکھراؤ کی وجہ سے تمام اشاعتیں مسدود ہو گئیں۔ یہ رسائل بھارت کے علاوہ پاکستان اور ریاستہائے متحدہ امریکا میں بھی پڑھے جاتے تھے۔ شمع رسالہ تو درجہ مقبول ہوا تھا کہ دلیپ کمار، اشوک کمار، راج کمار، آشا پاریکھ، نوتن، نرگس، راج کمار، سنجیو کمار، محمد رفیع، ملکہ پکھراج اور کئی فلمی دنیا کی شخصیات سردار پٹیل مارگ میں واقع یونس کے گھر آتے تھے۔ تاہم رسائل کی مسدودی کے ساتھ اس گھر سے بھی دہلوی خاندان کنارہ کش ہو چکا ہے اور یہ گھر بھارتی سیاست دان مایاوتی کی ملکیت بن چکا ہے۔

## انعامات
یونس دہلوی کئی انعامات و اعزازات سے نوازے گئے ہیں۔ ان میں *اردو دہلی ایوارڈ*، *ایڈین برگ اردو سرکل ایوارڈ*، *ساحر ایوارڈ* اور *جان گلکرسٹ گولڈ میڈل* شامل ہیں۔ اس کے علاوہ ان کو نئی تہنیتیں بھی پیش کی جا چکی ہیں۔

## انتقال
7 فروری، 2019ء کو یونس دہلوی کا انتقال ہوا. انھیں قرولباغ علاقے کے شیدی پورہ محلے کے قوم پنجابیان قبرستان میں دفن کیا گیا۔ وہ 89 سال کے تھے۔ انتقال سے دو سال قبل وہ دل کے دورے کا شکار ہوئے تھے۔

پسماندگان میں اہلیہ زینت کوثر دہلوی، بیٹی سعدیہ دہلوی اور بیٹا وسیم دہلوی شامل ہیں۔ انتقال کے وقت ان کے ساتھ ان کا نواسا علی دہلوی بھی موجود تھا۔

## مزید دیکھیے
* کھلونا (رسالہ)
* شمع (رسالہ)

## حوالہ جات

زمرہ:2019ء کی وفیات
زمرہ:7 فروری کی وفیات
زمرہ:دہلی کی شخصیات
زمرہ:مدیران
تھوتھنی سانپ

**تھوتھنی سانپ**  شمالی اور جنوبی امریکا میں پایا جاتا ہے۔ خطرے کے وقت یہ سانپ مرنے کی اداکاری بھی کرتا ہے۔

## مزید دیکھیے
*

## حوالہ جات



زمرہ:سانپ
زمرہ:ویکی ڈیٹا سے مختلف مختصر وضاحت
افتخار الحسن کاندھلوی

**افتخار الحسن بن رؤوف الحسن کاندھلوی** (10 جنوری 1922 – 2 جون 2019)  بھارت کے جید مفسر قرآن اور محدث تھے۔ انھوں نے سنہ 1946ء میں کاندھلہ کی عیدگاہ کی بنیاد رکھی۔ اور اپنی زندگی میں چالیس سے زیادہ کتابیں لکھیں۔ ان کی بڑی بہن کی شادی ہندوستانی محدث محمد زکریا کاندھلوی سے ہوئی تھی۔

## تعلیم
افتخار الحسن نے حافظ رحیم بخش کی شاگردی میں قران سیکھا۔ اور حافظ سادات خان دیوبندی کے پاس مدرسہ احیاء العلوم مظفر نگر میں قران حفظ کیا۔ بعد ازان انھوں نے تبلیغی جماعت کے مرکز حضرت نظام الدین کے مدرسہ کاشف العلوم میں عربی و فارسی کی تعلیم حاصل کرنے کے لیے داخلہ لیا لیکن وہاں کا ماحول انھیں راس نہ آیا اور وہ واپس مظفر نگر چلے آئے اور وہاں شرح جامی تک کی تعلیم حاصل کی۔ مدرسہ مرادیہ سے فراغت کے بعد انھوں نے مظاہر العلوم سہارنپور میں داخلہ لیا اور اعلیٰ تعلیم حاصل کی۔ مظاہر علوم سہارنپور سے فراغت کے بعد انھوں کاندھلہ میں قیام کرنے کا ارادہ کیا اور امت کو قران و حدیث سکھانے کا بیڑا اٹھایا۔
## تصوف
انھوں نے تبلیغی جماعت کے بانی مولانا محمد الیاس کاندھلوی کے ہاتھوں پر بیعت کی۔ ان کے انتقال کے بعد عبد القادر رائے پوری سے بیعت ہوئے اور اجازت حاصل کی۔

## تصانیف
مولانا افتخار الحسن نے تقریباً چالیس کتابیں لکھی ہیں۔ ان میں سے چند مندرجہ ذیل ہیں؛
* آخرت کی یاد
* اعمال رمضان
* عاشور محرم الحرام
* دعا کی اہمیت
* فضیلت قران
* حق تعالی کے دو مخصوص انعام
* علم کیسے حاصل کیا جاتا ہے۔
* اسلام میں امانت داری۔
## وفات
افتخار الحسن کی وفات 2 جون 2019ء بمطابق 27 رمضان 1440 ہجری میں کاندھلہ میں بعمر 97 سال ہوئی۔ پسمانگان میں 4 بیٹے اور 3 بیٹیاں چھوڑیں۔ ان کی تدفین 3 جون 2019ء کو ہوئی۔

## حوالہ جات

زمرہ:ضلع شاملی کی شخصیات
زمرہ:ضلع مظفر نگر کی شخصیات
زمرہ:اردو محققین
زمرہ:معاصر بھارتی فلاسفہ
زمرہ:بھارتی مرد فلسفی
زمرہ:بیسویں صدی کے بھارتی فلسفی
زمرہ:احناف
زمرہ:بھارت کے سنی علما
زمرہ:بھارت کے مذہبی رہنما
زمرہ:بیسویں صدی کے مسلمان محققین اسلام
زمرہ:2019ء کی وفیات
زمرہ:1922ء کی پیدائشیں
زمرہ:تبلیغی جماعت کی شخصیات
زمرہ:اردو مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:دیوبندی شخصیات
امیر جان صبوری

امیرجان صبوری افغانستان کے صوبہ ہرات کے ضلع ادرسکن میں جنم لینے والا ایک شاعر، گلوکار اور موسیقار ہے۔ وہ فارسی اور دری زبان کے ہراتی لہجہ میں گاتا ہے۔ صبوری پہلے کینڈا میں مقیم تھا اور اب ازبکستان میں رہائش پزیر ہے۔
## نغمات اورصوتیات
البم زندگی همین است
آهنگ‌ها:
* 
* شب یلدا
* کوه به کوه نمی‌رسد
* 
* اول عشق
* هوای یار
* آستین کهنه
* برگردم به هرات
* شهر خالی
* دل تو از ما خبر ندارد
* 

دوسرا البم
* قفس‌های طلایی

دیگر نغمات:
* شهر خورشید
* خامی
* سکه طلا

## حوالہ جات

زمرہ:بقید حیات شخصیات
زمرہ:فارسی زبان کے شعرا
زمرہ:فارسی زبان کے گلوکار
زمرہ:پشتون شخصیات
زمرہ:افغان تاجک شخصیات
زمرہ:ہرات کی شخصیات
بھارت میں الیکٹرانک ووٹنگ

تصغیر|ای وی ایم کا کنٹرول یونٹ
تصغیر|دائیں| بھارت میں الیکٹرانک ووٹنگ مشینوں میں استعمال ہونے والی وی وی پیٹ
تصغیر|لیکٹرانک ووٹنگ مشین کا بیلٹ یونٹ

جدید دور میں انتخابات کے دوران میں رائے دہی کے لیے ایک مشین کا استعمال کیا جاتا ہے جسے الیکٹرانک ووٹنگ مشین مشین کہتے ہیں۔ بھارت میں بھی اسی مشین کا استعمال کیا جاتا ہے۔ مختصرًا اسے **ای وی ایم** بھی کہا جاتا ہے۔ 1998ء اور 2001ء کے دوران ای وی ایم کا استعمال شروعاتی طور پر کیا گیا۔

## حوالہ جات

زمرہ:بھارت میں انتخابات
زمرہ:بھارت میں سائنس و ٹیکنالوجی
زمرہ:الیکٹرانک ووٹنگ بلحاظ ملک
زمرہ:ویکی ڈیٹا سے مطابقت رکھنے والی مختصر تفصیل
عبد الملک میمونی

**عبد الملک بن عبد الحمید بن میمون بن مہران میمونی رقی**، ابو الحسن کنیت ہے، عالم، محدث اور فقیہ تھے، امام احمد بن حنبل کے شاگرد تھے، کبار ائمہ میں شمار ہوتا ہے، ان کے دادا میمون بن مہران رقی جزیرۃ العرب کے شیخ مانے جاتے تھے۔

## اساتذہ
* اسحاق بن یوسف ازرق
* حجاج بن محمد
* محمد بن عبید طنافسی
* روح بن عبادہ
* مکی بن ابراہیم
* عبد اللہ قعنبی
## تلامذہ
* امام نسائی
* ابو عوانہ اسفرائینی
* ابو بکر بن زیاد نیساپوری
* ابو علی محمد بن سعید حرانی
* محمد بن منذر شکر
* ابراہیم بن محمد بن متویہ 
## علما کی آرا
ذہبی لکھتے ہیں : «عبد الملک میمونی رقہ کے بڑے عالم اور اس زمانے کے مفتی تھے»۔

ابو بکر خلال فرماتے ہیں: « عبد الملک میمونی امام احمد کے جلیل القدر تلامذہ میں سے تھے، وفات کے وقت ان کی عمر سو سال سے کم تھی، زبردست فقہ کے مالک تھے، امام احمد ان کا خوب احترام کیا کرتے تھے، ان کے ساتھ الگ انداز سے پیش آتے تھے۔

میمونی نے مجھ سے کہا: میں ان (امام احمد) کے ساتھ مستقل سنہ 250 سے تقریباً 27 سالوں تک رہا ہوں، پھر اس کے بعد بھی وقتاً فوقتاً حاضر ہوتا رہتا تھا، امام احمد مجھے زیادہ سوال کرنے کی وجہ سے ابن جریج سے مثال دیا کرتے تھے اور مجھ سے کہتے کہ میں تمھارا دوسروں سے زیادہ خیال رکھتا ہوں، امام احمد کے بہت سے مسائل تقریباً سولہ 16 اجزاء میں ان کے پاس موجود تھے، دو جز تو کافی بڑے تھے»۔

## وفات
ربیع الاوّل کے مہینہ میں سنہ 274 ہجری میں وفات پائی۔

## حوالہ جات

زمرہ:حنابلہ
زمرہ:راویان حدیث
نائب صدر ایوان بالا پاکستان

**نائب صدر ایوان بالا پاکستان** یا **ڈپٹی چیئرمین سینٹ (پاکستان)**  ایک تین سالہ مدت کا عہدہ ہے جس پر ایوان بالا پاکستان کے اراکین کسی ایک رکن کو منتخب کرکے اِس عہدے پر فائز کرتے ہیں۔ وہ رکن تین سال تک ایوان بالا پاکستان کے نائب صدر کی حیثیت سے اپنے فرائض سر انجام دیتا ہے۔ نائب صدر (ڈپٹی چیئرمین) اُس وقت بھی تمام ذمہ داریاں سر انجام دیتا ہے جب سینٹ کا چئیرمین موجود نہ ہو یا اپنی میعادِ عہدہ پوری کرچکا ہو۔ صدر پاکستان کی غیر موجودگی یا وفات کی صورت میں چئیرمین سینٹ کو براہِ راست اختیار حاصل ہوجاتا ہے کہ وہ صدر پاکستان کی حیثیت سے حلف اُٹھا لے۔ اِس صورت میں ڈپٹی چئیرمین سینیٹ صدر پاکستان کے نائب کی حیثیت سے فائز ہوجاتا ہے۔ علاوہ ازیں اِس صورت حال میں وہ اسپیکر قومی اسمبلی پاکستان کا عہدہ بھی اپنے پاس رکھتا ہے، تاوقتیکہ نئے اسپیکر قومی اسمبلی پاکستان کا انتخاب نہ ہوجائے۔

## [[آئین پاکستان]] کے تحت مقام
آئین پاکستان (1973ء) کی رُو سے دفعہ 60 میں نائب صدرنشیں ایوان بالا پاکستان کے لیے یہ شرائط مقرر کی گئی ہیں:

* سینیٹ کی باضابطہ طور پر تشکیل ہوجانے کے بعد یہ اپنے پہلے اِجلاس میں اور باستثنائے دیگر کارروائی‘ اپنے ارکان میں سے ایک چئیرمین اور ایک ڈپٹی چئیرمین کا اِنتخاب کرے گی اور جتنی بار بھی چئیرمین یا ڈپٹی چئیرمین کا عہدہ خالی ہوجائے‘ سینیٹ ایک اور رکن کو چئیرمین یا جیسی بھی صورت ہو، ڈپٹی چئیرمین کے طور پر منتخب کرلے گی۔

* چئیرمین یا ڈپٹی چئیرمین کے عہدے کی میعاد اُس دن سے تین سال ہوگی جس دِن پر اُس نے اپنا عہدہ سنبھالا۔

## فہرست صدور نشیں [[ایوان بالا پاکستان|سینیٹ]]

* عبدالمالک بلوچ (26 اپریل 1977ء — 4 جولائی 1977ء)
* مخدوم سجاد حسین قریشی (21 مارچ 1985ء — 29 دسمبر 1985ء
* ملک محمد علی خان (23 جنوری 1986ء— 20 مارچ 1988ء)
* سید محمد فضل آغا (21 مارچ 1988ء— 20 مارچ 1991ء)
* نورجہاں پنیزئی (21 مارچ 1991ء— 20 مارچ 1994ء)
* میر عبد الجبار خان (21 مارچ 1994ء— 20 مارچ 1997ء)
* میر ہمایوں خان مری (21 مارچ 1997ء— 12 اکتوبر 1999ء)
* خلیل الرحمن (12 مارچ 2003ء— 15 مارچ 2005ء)
* جان محمد جمالی (12 مارچ 2006ء — 11 مارچ 2012ء)
* صابر علی بلوچ (12 مارچ 2012ء— 12 مارچ 2015ء)
* عبدالغفور حیدری (12 مارچ 2015ء — 12 مارچ 2018ء)
* سلیم مانڈوی والا (12 مارچ 2018ء— تا حال)

## مزید دیکھیے
* ایوان بالا پاکستان
* اسپیکر قومی اسمبلی پاکستان
* ایوان بالا پاکستان کی سرکاری ویب گاہ

## حوالہ جات


زمرہ:ایوان بالا پاکستان
حرب بن اسماعیل کرمانی

**حرب بن اسماعیل کرمانی** کنیت: ابو محمد اور نسبت: کرمانی اور حنظلی ہے، حافظ الحدیث اور فقیہ ہیں، احمد بن حنبل کے شاگرد ہیں۔

## اساتذہ
* احمد بن حنبل
* اسحاق بن راہویہ
* ابو الولید طیالسی
* عبد اللہ بن زبیر حمیدی
* سعید بن منصور

## تلامذہ
* ابو بکر خلال
* ابو حاتم رازی
* قاسم بن محمد کرمانی
* عبد اللہ بن اسحاق نہاوندی

## علما کی آرا
ابن ابو حاتم فرماتے ہیں:

ابو بکر خلال کہتے ہیں: 

ذہبی کہتے ہیں:

## وفات
حرب بن اسماعیل کرمانی کی وفات سنہ 280 ہجری میں ہوئی۔

## حوالہ جات

زمرہ:280ھ کی وفیات
زمرہ:حنابلہ
زمرہ:سنی علماء اسلام
ابو بکر مروذی

**ابو بکر مروذی** (متوفی 275ھ/888ء) مشہور محدث، فقیہ، امام اور شیخ الاسلام ہیں، امام احمد بن حنبل کے شاگرد ہیں، ان کے والد خوارزمی اور والدہ مروذیہ (مرو الروذ سے) تھیں، سنت کے امام اور سخت پابند تھے، بغداد میں ان کی الگ شان تھی۔

## ولادت
ابو بکر مروذی دوسری صدی ہجری کے آس پاس پیدا ہوئے، امام احمد بن حنبل کی شاگردی اختیار کی اور انھیں کی صحبت میں رہے، ان کے اجل تلامذہ میں شمار ہوتے تھے۔ اور دیگر محدثین و فقہا ائمہ سے بھی استفادہ کیا۔

## اساتذہ
* ہارون بن معروف
* محمد بن منہال ضریر
* عبید اللہ بن عمر قواریری
* سریج بن یونس
* محمد بن عبد اللہ بن نمیر
* عثمان بن ابی شیبہ
* عباس بن عبد العظیم
* محمد بن عبد العزیز بن ابو رزمہ

## تلامذہ
* ابو بکر خلال
* محمد بن عیسی بن ولید
* محمد بن مخلد عطار
* عبد اللہ خرقی، ابو قاسم کے والد
* ابو حامد احمد بن عبد اللہ حذاء

## سیرت
امام احمد بن حنبل کے اجل تلامذہ میں شمار ہوتا ہے، ان سے خوب استفادۂ علم کیا اور امام صاحب کی وفات تک ان کے ساتھ رہے، بہت سی روایات ان سے مروی ہیں، حدیث، سنت اور فقہ میں ان کی بہت سی تصنیفات ہیں، انھوں نے ہی امام احمد بن حنبل کی تجہیز و تکفین کی تھی۔

خطیب کہتے ہیں: «وہ (ابو بکر مروذی) اپنے تقویٰ اور ورع کی وجہ سے امام احمد کے تمام شاگردوں میں فائق تھے، امام صاحب ان سے بہت انسیت اور محبت رکھتے تھے، انھوں نے ہی امام صاحب کی وفات پر ان کی تجہیز و تکفین کی تھی، امام احمد کے بہت سے مسائل ان سے مروی ہیں»۔

### جن محدثین شیوخ سے روایات بیان کی
علی بن جعد، ابو نصر تمار، ابراہیم بن حجاج سامی، یحییٰ بن معین، کامل بن طلحہ، سوید بن سعید، منصور بن ابو مزاحم اور عبید اللہ قواریری جیسے طبقات محدثین سے روایات لی ہے۔

### جن محدثین نے ان سے روایات لی
امام نسائی، ابو عوانہ، ابن جوصا، ابو علی بن معروف، ابو قاسم طبرانی، ابو احمد بن ناصح، احمد بن عبید حمصی اور ابو عبد اللہ بن مروان جیسے کبار محدثین نے ان سے روایات لی ہیں۔

### علما کی آرا
ابو علی بن معروف کہتے ہیں: «ابو بکر احمد بن علی قرشی سے ہم سے بیان کیا کہ (ابو بکر مروذی) دمشق اور حمص کے قاضی تھے اور وہ بنو امیہ بن عبد شمس سے تھے»۔

ذہبی کہتے ہیں: «دمشق میں وہاں کے قاضی ابو زرعہ محمد بن عثمان کی نیابت کی»۔

خطیب لکھتے ہیں: «مجھے معلوم ہوا کہ وہ "بغداد" کے رہنے والے ہیں اور ان کی اصل "مرو" سے ہے»۔

نسائی فرماتے ہیں: «ثقہ ہیں»۔

## وفات
6 جمادی الاولی سنہ 275 ہجری میں وفات پائی اور امام احمد بن حنبل کے بغل میں مدفون ہوئے۔

## حوالہ جات

زمرہ:275ھ کی وفیات
زمرہ:888ء کی وفیات
زمرہ:حنابلہ
زمرہ:بغداد کی شخصیات
زمرہ:راوی ثقہ
زمرہ:بغداد میں پیدا ہونے والی شخصیات
زمرہ:عراقی فقہاء
الاودا اکویانو

**الاودا اکویانو**  مصنف اور غلامی کے خاتمے کے حامی تھے۔ وہ نائیجریا میں پیدا ہوئے۔

## حوالہ جات

زمرہ:1740ء کی دہائی کی پیدائشیں
زمرہ:1745ء کی پیدائشیں
زمرہ:1797ء کی وفیات
زمرہ:انگلیکان مقدسین
زمرہ:انگلیکانیت قبول کرنے والی شخصیات
زمرہ:اٹھارہویں صدی کی نائجریائی شخصیات
زمرہ:برطانوی آپ بیتی نگار
زمرہ:سیاہ برطانوی سیاست دان
زمرہ:مملکت متحدہ میں نائجریائی تارکین وطن
زمرہ:نائجریائی غلام
زمرہ:ویکی ڈیٹا سے مختلف مختصر وضاحت
زمرہ:اٹھارہویں صدی کے غلام
زمرہ:انگریز آپ بیتی نگار
زمرہ:غلامی
زمرہ:برطانوی مسیحی
زمرہ:لندن میں وفات پانے والی شخصیات
زمرہ:بت پرستی سے مسیحیت قبول کرنے والی شخصیات
زمرہ:امریکی آپ بیتی نگار
زمرہ:افریقی امریکی مصنفین
زمرہ:اٹھارویں صدی کے برطانوی مصنفین
زمرہ:امریکی غلام
زمرہ:امریکی مصنفین
زمرہ:انسداد پسند
زمرہ:افریقا کے مہم جو
زمرہ:آپ بیتیاں
زمرہ:اٹھارویں صدی کا ادب
زمرہ:انگریزی ادب
زمرہ:نائجریائی ادب
زمرہ:میتھوڈسٹ
زمرہ:غلام
زمرہ:برطانوی شخصیات
زمرہ:نائجریائی فعالیت پسند برائے انسانی حقوق
زمرہ:مہم جو
عمر بن حسین خرقی

**ابو قاسم عمر بن حسین بن عبد اللہ بن احمد خرقی** (متوفی 334ھ)۔ ایک حنبلی عالم تھے۔‌ وہ اپنے والد حسین بن عبد اللہ، ابو بکر مروذی، حرب کرمانی، صالح بن احمد بن حنبل اور عبد اللہ بن احمد بن حنبل سے علم حاصل کیا۔
ان کے تلامذہ میں عبد اللہ بن بطہ، ابو حسین تمیمی اور ابو حسین بن سمعون ہیں۔
ابو قاسم خرقی حنبلی مذہب کی مشہور کتاب "المختصر" کے مؤلف ہیں، کبار علما میں شمار ہوتا ہے۔

قاضی ابو یعلیٰ فرماتے ہیں: «ابو قاسم کی بہت سی تصنیفات ظاہر نہ ہو سکیں، اس لیے وہ جب بغداد میں سبِّ صحابہ ہونے لگا تو وہاں سے نکل گئے اور اپنی ساری کتابیں ایک گھر میں چھوڑ آئے تھے اور وہ گھر جلا دیا گیا»۔

ذہبی کہتے ہیں: «بغداد سے دمشق آ گئے اور وہیں وفات پائی، ان کی قبر "مقبرہ باب صغیر" میں ایک زیارت گاہ ہے»۔

## تالیفات
* مختصر الخرقی

## وفات
ابو قاسم خرقی کی وفات سنہ 334 ہجری میں ہوئی۔

## حوالہ جات

زمرہ:334ھ کی وفیات
زمرہ:حنابلہ
زمرہ:910ء کی دہائی کی پیدائشیں
زمرہ:مسلم شخصیات
لال بہاری

**لال بہاری** یا لال بہاری مرتک (مرحوم)، (ہندی زبان: लाल बिहारी "मृतक) (ولادت: 1955ء) امیلو، ضلع اعظم گڑھ، اتر پردیش، بھارت کے ایک سماجی کارکن ہیں جنھیں 1975ء تا 1994ء مردہ ثابت کر دیا گیا تھا۔ انھوں نے اپنی زندگی کو ثابت کرنے کے لیے بھارتی فیتہ شاہی کے خلاف 19 سال تک جنگ کی۔ اس دوران میں انھوں نے اپنے نام کے آگے مرحوم لکھنا شروع کر دیا۔ انھوں نے اترپردیش تنظیم برائے مردہ لوگ کی بنیاد رکھی تاکہ اس طرح کے معاملات کو زیر بحث لایا جا سکے۔
## افسانہ حیات
لال بہاری اعظم گڑھ کے رہنے والے ہیں جو اتر پردیش کا کثیر آبادی والا علاقہ ہے۔ ایک دن وہ قرض لینے کی خاطر دفتر برائے آمدنی کے ضلع ہیڈ کوارٹر گئے تاکہ اپنا شناکتی کارڈ حاصل کرسکے جہاں اسے یہ بتایا گیا کہ سرکاری کاغذات کے مطابق وہ مرچکا ہے۔ اس کے ماموں نے ایک سرکاری افسر کو کچھ کرشوت دے کر اسے مردہا ثابت کر دیا تاکہ خلیل آباد میں اس کی موروثی ایک ایکڑ زمین قبضہ کرسکے۔
لال بہاری کو معلوم ہوا کہ تقریباً 100 اور ایسے معاملے کے شکار ہیں جنھیں سرکاری طور پر مردہ ثابت کیا جا سکا ہے۔ اس نے اعظم گڑھ میں اترپردیش تنظیم برائے مردہ لوگ کی بنیاد رکھی۔

## حوالہ جات

زمرہ:1955ء کی پیدائشیں
زمرہ:بقید حیات شخصیات
زمرہ:ضلع اعظم گڑھ کی شخصیات
زمرہ:بھارتی کسان
زمرہ:ویکی ڈیٹا سے مختلف مختصر وضاحت
زمرہ:غیر حاضری میں مردہ قرار دی گئی شخصایت
زمرہ:کسان
زمرہ:بھارتی فعالیت پسند
زمرہ:اتر پردیش میں پیدا ہونے والی شخصیات
زمرہ:1961ء کی پیدائشیں
زمرہ:بھارتی شخصیات
ٹھل ہیرو خان

**ٹھل ہیرو خان** انگریزی (Thul Hairo Khan) بدھ مت کااسٹوپا (Stupa) ہے جو سندھ پاکستان کے ضلع دادو کی تحصیل جوہی کے گائوں ہیرو خان مغرب میں کاچھو کے علاقے میں واقع ہے۔ یہ اسٹوپا کچی اور پکھی اینٹوں سے تعمیر گیا تھا۔ اسٹوپا کی لمبائی50 فٹ اور چوڑائی 30 فٹ ہے۔ اس اسٹوپا کی چوٹی سر کرنے کے لیے اسٹوپا کے شمال میں سیڑھی ہے۔ گمان غالب کیا جاتا ہے کہ یہ اسٹوپا 5 يا 7 صدی عیسوی میں تعمیر ہوا تھا۔ ٹھل ہیرو خان سندھ میں دوسرے اسٹوپا کے سلسلے کا ایک اسٹوپا ہے۔
## تاریخ
سندھ میں بدھ مت قبل از مسیح میں موریا سلطنت کے زمانے میں پھیلا۔ خاص طور پر اشوک اعظم کے زمانے میں زیادہ پھیلا۔ سندھ کے رائے حکمران کے عہد میں سندھ بدھ مت کا مرکز تھا۔ بدھ مت سندھ میں برہمن خاندان کی حکمرانی کے وقت میں رہا۔ چچ کا بھائی چندر بدھ کے مانتا تھا۔ سندھ میں بدھ مت 13 عیسوی تک سومرہ سلاطین کے دور میں بھی رہا۔ اسٹوپا بدھ مت مذہب کے آثار میں شمار کیے جاتے ہیں۔

## محل وقوع
ہیرو خان کا اسٹوپا جوہی شہر سے 15 کلومیٹر کے فاصلے پر شمال مغرب میں واقع ہے۔

## حوالہ جات

زمرہ:بدھ مت
زمرہ:بدھ مت کے مقدس مقامات
زمرہ:پاکستان کی قدیم تاریخ
زمرہ:پاکستان میں اسٹوپا
زمرہ:پاکستان میں کھنڈر
زمرہ:تاریخ سندھ
زمرہ:سندھ کے سیاحتی مقامات
زمرہ:سندھ میں آثار قدیمہ
زمرہ:ضلع دادو
سلمان خان فلمز

**سلمان خان فلمز** *ایس کے ایف* کے نام سے بھی جانی جاتی ہے۔ ایک بھارتی فلمی پیدوار اور تقسیمی کمپنی ہے۔ جو ٢٠١٤ میں اداکار سلمان خان نے قائم کی تھی.

## حوالہ جات

## بیرونی روابط

زمرہ:بھارت کی فلم پروڈکشن کمپنیاں
زمرہ:بالی وڈ
زمرہ:سلمان خان
زمرہ:بھارت میں 2011ء کی تاسیسات
زمرہ:2011ء میں قائم ہونے والی کمپنیاں
زمرہ:ممبئی کی کمپنیاں
پیلا (شہر)

**پیلا** (لاطینی: Pella) یونان کا ایک آباد مقام جو Municipality of Pella میں واقع ہے۔

## مزید دیکھیے
* یونان
* یونان کے شہروں کی فہرست

## حوالہ جات

زمرہ:یونان کے سابقہ آباد مقامات
زمرہ:قدیم یونان
زمرہ:سابقہ ممالک کے دار الحکومت
زمرہ:ویکی ڈیٹا سے مطابقت رکھنے والی مختصر تفصیل
زمرہ:1914ء کی آثار قدیمہ دریافتیں
زمرہ:چوتھی صدی قبل مسیح میں آباد ہونے والے مقامات
انتونیوس پیوس

**تیتوس ایلیوس ہیدریانوس انتونیوس پیوس**  ایک رومی شہنشاہ تھا جس کا دور حکومت 138ء سے 161ء تک رہا۔ اس کا شمار نیروا آنتونینے سلسلہ شاہی کے پانچ اچھے شہنشاہوں میں کیا جاتا ہے۔

## حوالہ جات

زمرہ:161ء کی وفیات
زمرہ:86ء کی پیدائشیں
زمرہ:پہلی صدی کی پیدائشیں
زمرہ:دوسری صدی کی وفیات
زمرہ:دوسری صدی کے رومی شہنشاہ
زمرہ:شاہی رومی قونصل
زمرہ:لانوویو کی شخصیات
زمرہ:معبود رومی شہنشاہ
زمرہ:نیروا آنتونینے خاندان
زمرہ:قدیم رومی متبنی
زمرہ:رومی فراعنہ
زمرہ:انتونیوس پیوس
کھنڈر

تصغیر|کھنڈر

**کھنڈر**   ٹوٹی پھوٹی عمارتوں کے نشان، کسی اجڑی ہوئی بستی کے آثار، اُجڑی بستی، ویرانی۔

## حوالہ جات

زمرہ:کھنڈر
زمرہ:ویکی ڈیٹا سے مطابقت رکھنے والی مختصر تفصیل
زمرہ:آثاریات
زمرہ:عمارات و ساخات بلحاظ قسم
آنتیوخوس چہارم

**آنتیوخوس چہارم**  سلوقی سلطنت] کا ایک یونانی بادشاہ تھا جس کا دور حکومت 175 ق م سے 164 ق م میں اپنی موت تک رہا۔ 

## حوالہ جات

زمرہ:210 ق م کی دہائی کی پیدائشیں
زمرہ:دوسری صدی ق م کے بائبلی حکمران
زمرہ:دوسری صدی ق م کے شاہان بابل
زمرہ:سوریہ میں ضد سامیت
زمرہ:شاہان سوریہ
زمرہ:یونان میں ضد سامیت
زمرہ:ویکی ڈیٹا سے مختلف مختصر وضاحت
زمرہ:146 ق م کی وفیات
زمرہ:ایران میں موت
زمرہ:اموات بسبب مرض
زمرہ:شخصیات عہد قدیم
زمرہ:دوسری صدی ق م کی یونانی شخصیات
زمرہ:دوسری صدی ق م کی شخصیات
زمرہ:دوسری صدی ق م کی وفیات
شمس الدین مقدسی

** شمس الدین ابو عبد اللہ محمد ابن احمد ابن ابی بکر المقدسی** () جنھیں عام طور پر **شمس الدین مقدسی** یا صرف **[[المقدسی]]** کے نام سے جانا جاتا ہے قرون وسطی کے ایک عرب  جغرافیہ دان اور مصنف تھے۔

## حوالہ جات

زمرہ:940ء کی دہائی کی پیدائشیں
زمرہ:989ء کی وفیات
زمرہ:ارض مقدسہ کے مسافر
زمرہ:جغرافیہ فلسطین
زمرہ:قرون وسطی کے شامی جغرافیہ دان
زمرہ:قرون وسطی کے عرب جغرافیہ دان
زمرہ:قرون وسطی میں فلسطین
زمرہ:دسویں صدی کی عرب شخصیات
زمرہ:یروشلم کے مصنفین
زمرہ:991ء کی وفیات
زمرہ:یروشلم کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:قرون وسطی کے مسلم سیاح سفرنامہ نگار
شمس الدین انصاری

**شمس الدین الانصاری الدمشقی** ( جنھیں عام طور پر صرف **[[الدمشقی]]** کے نام سے جانا جاتا ہے ایک عرب جغرافیہ دان تھے۔ وہ دمشق میں پیدا ہوئے اور اسی مناسبت سے انھیں الدمشقی کہا جاتا ہے۔

## حوالہ جات

زمرہ:1256ء کی پیدائشیں
زمرہ:1327ء کی وفیات
زمرہ:چودہویں صدی کے جغرافیہ دان
زمرہ:چودہویں صدی کے مؤرخین
زمرہ:دمشق کی شخصیات
زمرہ:سلطنت مملوک مصر کے علماء
زمرہ:سوری مورخین
زمرہ:قرون وسطی کے شامی جغرافیہ دان
زمرہ:قرون وسطی کے عرب جغرافیہ دان
زمرہ:قرون وسطی کے مسلم جغرافیہ دان
زمرہ:تیرہویں صدی کی عرب شخصیات
زمرہ:چودہویں صدی کی عرب شخصیات
زمرہ:ایشیا کے مہم جو
زمرہ:دمشق کے مصنفین
زمرہ:دمشق میں پیدا ہونے والی شخصیات
زمرہ:اسلام کے مسلمان مورخین
زمرہ:تیرہویں صدی کے جغرافیہ دان
زمرہ:مملوک
زمرہ:سوری شخصیات
کربل کتھا

کربل کتھا 1731 میں فصل علی فضلی نے لکھی‌۔فضل علی فضل کی "کربل کتھا" شمالی ہند کی پہلی نثری کتاب ہے جو 1731ء میں مکمل ہوئی،یہ کتاب اصل میں"روضتہ الشہدا"کا اردو ترجمہ ہے،اس میں کربلا کے واقعات اور شہادت کا پُردرد بیان ہے، کر بل کتھا میں جذبات کی شدت کے اظہار کے لیے نظم سے کام لیا گیا ہے اور جہاں ائمہ کی مدح اور مناقب بیان کیے گئے ہیں وہاں مرثیوں سے کام لیا گیا ہے، اس کتاب میں فارسی عربی کے بہت سے لفظوں کا استعمال ہوا ہے،ساتھ ہی ساتھ دکنی اردو کے کچھ لفظ اور محاورے بھی پائے جاتے ہیں۔اس میں دس مجلسیں ہیں۔زیر نظر کتاب کو مالک رام اور مختارالدین احمد نے مرتب کیا ہے۔مقدمہ میں کتاب کے مصنف، ماخذ اور کتاب کے بارے میں اہم گفتگو کی گئی ہے۔ کتاب کے آخر میں مرتبیں نے تخریج بھی شامل کی ہے، جس سے کتاب کے علاوہ بہت سی چیزوں اور اماکن پر روشنی پڑتی ہے۔
ولیم صوری

**ولیم صوری**  قرون وسطی میں صور کے صدر اسقف تھے۔

## حوالہ جات

زمرہ:1130ء کی دہائی کی پیدائشیں
زمرہ:1186ء کی وفیات
زمرہ:بارہویں صدی کے مؤرخین
زمرہ:صلیبی جنگوں کا ادب
زمرہ:یروشلم کی شخصیات
زمرہ:بارہویں صدی کے لاطینی زبان کے مصنفین
زمرہ:ویکی ڈیٹا سے مختلف مختصر وضاحت
زمرہ:1185ء کی وفیات
زمرہ:صلیبی جنگوں کے مورخین
زمرہ:بارہویں صدی کے صدر اسقف
زمرہ:لاطینی زبان کے مصنفین
زمرہ:صدر اسقف
زمرہ:بارہویں صدی کے اسقف
زمرہ:صلیبی جنگوں کی شخصیات
زمرہ:سانچہ حوالہ جات میں نامعلوم پیرامیٹر پر مشتمل صفحات
مدرسہ صرغتمش

تصغیر|مدرسہ صرغتمش

**مدرسہ صرغتمش**  سلطنت مملوک کے امیر سیف الدین صرغتمش نے 1356ء میں مسجد ابن طولون، قاہرہ المعز کے شمال مشرق میں تعمیر کروایا۔

## حوالہ جات

زمرہ:قاہرہ کی مساجد
زمرہ:قاہرہ کے سیاحتی مقامات
زمرہ:قاہرہ میں عمارات و ساخات
زمرہ:قرون وسطی میں قاہرہ
زمرہ:گنبد والی مذہبی عمارات و ساخات
زمرہ:مصر کی مساجد
زمرہ:مصر میں مدارس
زمرہ:مصر میں مقابر
زمرہ:مصر میں مملوک طرز تعمیر
زمرہ:چودہویں صدی کی مساجد
زمرہ:چودہویں صدی کے مدارس
زمرہ:سلطنت مملوک (مصر) کی چودہویں صدی کی تاسیسات
زمرہ:گنبدوں والی مسجد کی عمارتیں
زمرہ:1356ء میں مکمل ہونے والی عمارات و ساخات
زمرہ:1350ء کی دہائی میں مکمل ہونے والی مساجد
زمرہ:اسلامی آثار
زمرہ:سلطنت مملوک (مصر)
زمرہ:تاریخی مساجد
سیف الدین صرغتمش

[تصغیر|[مدرسہ صرغتمش]]

**سیف الدین صرغتمش ابن عبد اللہ الناصری**  جنھیں عام طور پر صرف **[[صرغتمش]]** کے نام سے جانا جاتا ہے سلطنت مملوک کے ایک امیر تھے۔ انھوں نے قاہرہ میں مدرسہ صرغتمش بنوایا۔

## حوالہ جات

زمرہ:1358ء کی وفیات
زمرہ:بحری خاندان
زمرہ:مملوک امرائے مصر
پیریہ

[تصغیر|پیریہ [پہلی صدی عیسوی میں]]

**پیریہ**  () ہیرودیس کی مملکت کا وہ علاقہ تھا جو دریائے اردن وادی کے مشرقی حصے پر مشتمل تھا جو بحیرہ طبریہ سے بحیرہ مردار کے ساحل تک پھیلا ہوا تھا۔

## حوالہ جات

زمرہ:جغرافیہ اردن
زمرہ:رومی دور میں اردن
زمرہ:رومی سلطنت میں یہود اور یہودیت
زمرہ:یہودا (رومی صوبہ)
زمرہ:عہد نامہ جدید میں مذکور علاقے
زمرہ:ویکی ڈیٹا سے مختلف مختصر وضاحت
زمرہ:ہیرودیسی مملکت
زمرہ:مقامات عبرانی بائبل
زمرہ:عہد نامہ قدیم
زمرہ:تاریخ اردن
زمرہ:مقامات عہد نامہ جدید
اے جی ایس انٹرٹینمینٹ

**اے جی ایس انٹرٹینمینٹ** ایک بھارتی فلم ساز اور تقسیم کار کمپنی ہے، جو تمل سنیما کی فلمیں پروڈیوس کرتی ہے۔ اس کمپنی کو تین بھائیوں کلپتھی ایس اگہورام، کلپتھی ایس گنیش اور کلپتھی ایس سریش نے 2006ء میں قائم کیا۔

## حوالہ جات

## بیرونی روابط
* باضابطہ ویب گاہ

زمرہ:2006ء میں قائم شدہ بھارتی کمپنیاں
زمرہ:بھارت کی فلم پروڈکشن کمپنیاں
زمرہ:2006ء میں قائم ہونے والی تنظیمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں سنیما سلسلے
رام چرت مانس

سولہویں صدی عیسوی میں گوسوامی تلسی داس نے اودھی زبان میں **شری رام چرت مانس** لکھی، جو ایک رزمیہ نظم ہے۔ اس گرنتھ کو ہندی ادب کی ایک عظیم تخلیق مانا جاتا ہے۔ اسے عموماً تسلی راماین یا تلسی کرت راماین بھی کہا جاتا ہے۔ رام چرت مانس بھارتی سنسکرتی میں ایک اہم مقام رکھتی ہے۔ شمالی بھارت میں راماین لوگ اسے راماین کے طور پر پڑھتے ہیں۔ شرد نوراتری میں اس کے سُندر کانڈ (حصہ) کا پاٹھ پورے نو دن کیا جاتا ہے۔

شری رام چرت مانس تریتا یگ میں ہوئے تاریخی رام راون جنگ یُدھ پر مبنی اور ہندی کے ہی ایک لہجے اودھی میں لکھی گئی ہے۔ اس کے ہیرو رام ہیں جن کو ایک عظیم شکتی کے روپ میں ظاہر کیا گیا ہے جبکہ والمیکی کی راماین میں رام کو ایک انسان کے روپ میں دکھایا گیا۔

## حوالہ جات

زمرہ:بھارتی نظمیں
زمرہ:راماین پر مبنی کاوشیں
زمرہ:رزمیہ نظمیں
زمرہ:سولہویں صدی کی بھارتی کتابیں
زمرہ:ہندو متون
زمرہ:ہندی زبان کا ادب
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندی
زمرہ:سولہویں صدی کا ادب
دخمہ

تصغیر|350px|دخمہ کا اندرونی خاکہ

زرتشتی (پارسی) اپنے مردوں کو جلانے یا دفنانے کی بجائے ایک کھلے مینار نما گول عمارت میں رکھ دیتے ہیں تاکہ اسے مردار خور پرندے عموماً گدھ وغیرہ کھا جائیں۔ اس خاص عمارت کو **دخمہ** یا **منار خموشاں** کہا جاتا ہے۔ دخمہ ایسے شہروں میں تعمیر کیا جاتا ہے جہاں پارسیوں کی معتدبہ تعداد آباد ہو، مثلا بمبئی، کراچی۔ جہاں دخمہ نہیں ہوتا وہاں ان کے قبرستان ہوتے ہیں جن میں مردوں کو بہ امر مجبوری دفن کیا جاتا ہے، مثلاً لاہور كا پارسی قبرستان۔

**میت جوڑنے کی ترتیب**:
بیرونی اطراف والی منزل میں مردوں کی میتیں ہوتی ہیں۔پھر اندرونی اطراف میں خواتین کی۔اس سے اگلی جانب بچوں کی میتیں بچتی ہیں۔میت یہاں پڑی رہتی ہے یہاں تک کہ اس کا گوشت مردار خور جانور کھا لیتے ہیں یا سورج کی روشنی سے گل سڑ جاتا ہے۔اس کے بعد ہڈیوں کو اکٹھا کر کے چورا بنا کر رکھ دیا جاتا ہے۔جو بارش یا ہوا سے بکھر جاتا ہے۔

زرتشتی اپنے مردے جلاتے یا دفن نہیں کرتے اس کی وجہ یہ ہے کہ آگ اور زمین ان کے ہاں مقدس ہے۔

## حوالہ جات

زمرہ:ایران میں مینار
زمرہ:ایرانی معماری
زمرہ:بھارت میں مینار
زمرہ:زرتشتیت
زمرہ:مذہب اور موت
زمرہ:موت کی رسومات
زمرہ:فارسی الفاظ اور جملے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:بروج (تعمیرات)
زمرہ:بھارتی معماری
زمرہ:تدفین
زمرہ:زرتشتی رسوم
زمرہ:ہڑواڑ
زمرہ:معابد
زمرہ:ایشیا کی عبادت گاہیں

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
غلام خلال

ابو بکر عبد العزیز بن جعفر بن احمد بن یزداد بغوی ہے، **غلام خلال** نام سے مشہور ہیں، خلال لقب کی وجہ یہ ہے کہ ابو بکر خلال کے مایہ ناز شاگرد تھے، مفسر اور ثقہ محدث ہیں۔

## ولادت اور اوصاف
سنہ 285 ہجری میں پیدا ہوئے، حنبلی مذہب کے اہم شیوخ میں شمار ہوتا ہے، مشہور حنبلی فقیہ اور مؤرخ ابن ابو یعلیٰ نے ان کے بارے میں کہا ہے کہ: "زبردست فہم، راسخ علم، کثیر الروایت، حکومت اور لوگوں کے درمیان قابل تعظیم و تکریم اور مذہب حنبلی کے ماہر تھے"۔ علامہ ذہبی نے فرمایا: " امام احمد کے تلامذہ میں ابو بکر خلال جیسا کوئی نہیں اور ابوبکر خلال کے بعد عبد العزیز (غلام خلال) جیسا کوئی نہیں سوائے ابو القاسم خرقی کے"۔

## اساتذہ
بچپن ہی میں
* محمد بن عثمان بن ابی شیبہ
* موسیٰ بن ہارون
* فضل بن حباب جمحی
* جعفر فریابی
* احمد بن محمد بن جعد وشاء
* حسین بن عبد اللہ خرقی سے علم کی سماعت کی ۔

اسی طرح کہا جاتا ہے کہ احمد بن حنبل کے بیٹے عبد اللہ بن احمد سے بھی سماعت کیا ہے لیکن یہ بات صحیح نہیں ہے۔

اس کے علاوہ با ضابطہ طور پر
* ابو القاسم بغوی
* محمد بن عثمان بن ابی شیبہ
* حسین بن عبد اللہ خرقی اور دوسرے حنبلی کبار علما کے سامنے زانوئے تلمذ تہ کیا۔

## تلامذہ
* احمد بن جنید خطبی
* بشری بن عبد اللہ فاتنی
* ابو اسحاق برمکی اور دیگر نے ان سے حدیث روایت کی ہے۔ اسی طرح
* ابن بطہ
* ابو اسحاق بن شاقلا
* ابو حفص عکبری
* ابو الحسن تمیمی
* ابو حفص برمکی
* ابو عبد اللہ بن حامد نے ان سے فقہ کا علم حاصل کیا۔

## علما کی آرا
غلام خلال کو فقہ میں یدِ طولیٰ حاصل تھا اور بڑی شان کے مالک تھے، جس نے بھی ان کی کتاب "الشافی" پڑھی ہوگی وہ ان کے مرتبہ و شان سے واقف ہوگا۔
* ابو حفص برمکی نے کہا کہ انھوں نے غلام خلال کو یہ فرماتے ہوئے سنا کہ: "مجھ سے میرے استاذ ابو بکر خلال نے تقریباً بیس مسائل کو سنا اور اس کو اپنی کتاب میں درج کیا"۔
* قاضی ابو یعلیٰ کہتے ہیں: «ابو بکر عبد العزیز کی بہت سی بہترین تصنیفات ہیں، اس میں سے ایک کتاب "المقنع" ہے جس کے تقریباً سو حصے ہیں، ایک کتاں "الشافی" جس کے تقریباً اسّی حصے ہیں، اسی طرح کتاب "زاد المسافر"، "الخلاف مع الشافعی" اور "مختصر السنہ" ہے۔ روایت ہے کہ انھوں نے مرض الوفات میں فرمایا کہ میں تمھارے درمیان جمعہ کے دن تک ہوں، چنانچہ جمعہ کے دن انتقال ہو گیا"۔

## وفات
ابن الفراء کہتے ہیں کہ "غلام خلال کی وفات شوال سنہ 362 ہجری میں ہوئی، عمر تقریباً 78 سال تھی، تقریباً یہی عمر ان کے شیخ ابو بکر خلال نے پائی۔ اسی طرح اسی سال دمشق کے مؤذن جمح بن قاسم، ابو بکر محمد بن احمد رملی، ابو الحسن محمد بن حسین بن ابراہیم آبری، حافظ ابو العباس محمد بن موسیٰ سمسار، مظفر بن حاجب فرغانی اور ابو حنیفہ نعمان بن محمد قاضی عبیدیہ نے بھی وفات پائی۔"

## ماخذ
* طبقات الحنابلة للشيخ ابن أبي يعلى الحنبلي.

زمرہ:285ھ کی پیدائشیں
زمرہ:362ھ کی وفیات
زمرہ:حنابلہ
زمرہ:علمائے اہلسنت
دھپال

سبی شہر سے چند کلومیٹر کے فاصلہ پر دھپال گاؤں  واقع ہے ۔ ناڑی گاج سے ٦ پاو پانی دھپال اقوام کی ملکیت ہے جو ان کی اراضی کاشت کے لیے دستیال ہے۔  دھپال اقوام کی اراضی پر قدیم سیوی قلعہ موجود ہے اس کی تاریخ بہت قدیم ہے 15 صدی عیسوی میں شاہ بیگ ارغون نے سلطان پیرولی برلاس کی اولاد کو شکست دے کر سیوی قلعہ فتح کیا اور اس کی تعمیر کی گنبند نما ارغون طرز تعمیر کے آثار نمایاں ہیں ۔ تحصیل سبی دفتر کے سرکاری ریکارڈ کے مطابق دھپال پنی قبیلہ قلعہ میں ٰعرصہ دراز سے آباد رہا اور اس قلعہ کے اندر بے شمار کمرے تعمیر کیے تھے۔
ابو بکر قطیعی

**ابو بکر احمد بن جعفر بن حمدان بن مالک بن شبیب بغدادی قطیعی** تیسری صدی ہجری کے ہیں، سنہ ولادت 273ھ مطابق 887ء ہے اور سنہ وفات 368ھ مطابق 979ء ہے، عالم اور محدث ہیں، اپنے زمانہ میں عراق میں مرجع اور سند کی حیثیت رکھتے تھے، مسند احمد بن حنبل کے راویوں میں سے ہیں۔ بغداد کے رہنے والے تھے، قطیعی نسبت ان کی کتاب "القطیعات" کی وجہ سے ہے جو احادیث کے پانچ اجزاء پر مشتمل ہے۔

## اساتذہ
محمد بن یونس کدیمی، بشر بن موسیٰ، اسحاق بن حسن حربی، ابو مسلم کجی، ابراہیم حربی، احمد بن علی آبار، ادریس بن عبد الکریم حداد، ابو خلیفہ جمحی، ابو شعیب حرانی، حسین بن عمر ثقفی، موسیٰ بن اسحاق انصاری، عبد اللہ بن احمد بن حنبل، ابراہیم بن شریک، جعفر بن محمد فریابی، احمد بن محمد بن قیس منقری، احمد بن حسن صوفی، عبد اللہ بن عباس طیالسی اور حسن بن طیب بلخی۔

## تلامذہ
دارقطنی، ابن شاہين، حاکم نيساپوری، ابن رزقویہ، ابو الفتح بن ابو الفوارس، خلف بن محمد واسطی، ابو بکر باقلانی، ابو عمر محمد بن الحسين بسطامی، ابو بکر برقانی، ابو نعيم اصبہانی، محمد بن حسين بن بکیر، ابو القاسم بن بشران، علی بن عمر اسداباذی، حسن بن شہاب عکبری، ابو عبد اللہ بن باکویہ، بشری فاتنی، ابو طالب عمر بن ابراہیم زہری، محمد بن مؤمل وراق، ابو القاسم ازہری، حسن بن محمد خلال، عبید اللہ بن عمر بن شاہین، ابو طاہر محمد بن علی بن محمد بن علاف واعظ، ابو علي حسن بن علی بن مذہب اور ابو محمد حسن بن علی جوہری۔

## علمائے جرح و تعدیل کی آرا
* ابو الحسن بن قرات کہتے ہیں: « ابو بکر قطیعی کثیر السماع ہیں، لیکن اخیر عمر میں معاملہ کچھ خلط ملط ہو گیا تھا، آنکھ بند ہو گئی تھی، یہاں تک کہ جو کچھ ان کے پاس پڑھا جاتا اسے نہیں سمجھ پاتے تھے»۔
* ابن ابو الفوارس کہتے ہیں: «وہ ایسے نہیں تھے، بعض مسند میں ان کے کچھ اصول ہیں جو محل نظر ہیں، جس کو انھوں نے معذوری کی حالت کے بعد لکھا تھا، ان کی حالت مستور ہے، صاحب سنت تھے»۔
* سلمی کہتے ہیں: «میں نے دار قطنی سے ان کے بارے میں پوچھا تو انھوں نے کہا کہ ثقہ ہیں اور قدیم زاہد شخص ہیں، میں نے سنا ہے کہ مستجاب الدعوات ہیں»۔
## حوالہ جات

زمرہ:273ھ کی پیدائشیں
زمرہ:368ھ کی وفیات
زمرہ:حنابلہ
زمرہ:راویان حدیث
زمرہ:راوی ثقہ
زمرہ:حنبلی علماء
زمرہ:بغداد کی شخصیات
تاریخ سبی (سیوی)

### '''[[انگریز]] اور خجک قبائل کی جنگ 1841'''

#### '''انگریزوں نے باقاٰعدہ ایک پولیٹیکل ایجنٹ سبی مقرر کیا اور عمارات تعمیر کیں اور سبی شہر آباد کیا.'''

**سبی میں موسم سرما میں جرگہ 1875 سے شروع کیا اس میں مختلف کیسوں کے فیصلے مقامی نمائندوں کی موجودگی میں ہوتے تھے – سبی سب ڈویژن کے شاہی جرگہ کے نمائندے 1.۔خان بہادر سردار مصطفی خان باروزئی (کڑک)2-سردار تاج محمد باروئی (سانگان) 3۔ خان بہادر دین محمد مرغزانی(سبی) تھے۔**


#### '''ایک منڈی بنانا تھا ۔ مالداروں کوانعامات دیے گے۔ انتطامی رپورٹ آف بلوچستان ایجنیسی 1887-1886میں تفصیلات درج ہیں۔'''
**سبی شہر میں تعلمی ادارے اوراسپتال قائم کیے گے۔ سبی سے ہرنائی اور کوئیٹہ کے لیے ریلوے لائن بچھائی گیں ۔**